אצטדיון בנק אוף אמריקה

אצטדיון בנק אוף אמריקה (באנגלית: Bank of America Stadium, הידוע גם בקיצור BoA Stadium) הוא אצטדיון כדורגל ופוטבול אמריקאי בן 75,523 מושבים הממוקם בשטח של כ-133 דונמים באזור "אפטאון" בעיר שארלוט במדינת קרוליינה הצפונית שבארצות הברית. זהו אצטדיון הבית והמטה הראשי של קרוליינה פנתרס מליגת ה-NFL, וכן הוא מתוכנן להיות ביתה של מועדון הכדורגל שארלוט מליגת ה-MLS.‏ האצטדיון נפתח בשנת 1996 בשם אצטדיון אריקסון (באנגלית: Ericsson Stadium), לפני שבנק אוף אמריקה רכש את זכויות שיום האצטדיון בשנת 2004. נשיא הפנתרס לשעבר דני מוריסון כינה אותו "אצטדיון אמריקאי קלאסי" עקב עיצובו ה"קערתי" ותכונות אחרות. בנוסף לפנתרס, האצטדיון מארח גם את משחק "דיוק'ס מאיו בול" (Duke's Mayo Bow) השנתי במסגרת פוטבול המכללות, הכולל קבוצות מ"וועידת החוף האטלנטי" (ACC) וגם את "ועידת דרום-מזרח" (SEC) או את "ועידת Big Ten". האצטדיון תוכנן לארח את "משחק האליפות השנתי של ACC" עד שנת 2019 לפחות; המשחק הועבר מהאצטדיון בשנת 2016 אך הוחזר בשנת 2017.‏ הקהל הגדול ביותר שאי פעם השתתף במשחק פוטבול באצטדיון היה ב-9 בספטמבר 2018, אז 74,532 אוהדים צפו בפנתרס מנצחים את דאלאס קאובויס 16–8.‏ הפנתרס שקלו כמה אתרים אפשריים למיקומו של האצטדיון לפני שבחרו באתר במרכז העיר שארלוט. חלק מהאתר אוכלס על ידי בית החולים השומרוני הטוב ההיסטורי. כחלק מההכנה לפרויקט הזיכרון לקהילה של "יוזמת הצדק השווה" (Equal Justice Initiative) בשנת 2019, קבע ההיסטוריון להיסטוריית העיר שארלוט, מייקל מור, שהאתר היה משמעותי גם כמיקום הלינץ' הידוע הראשון בעיר בשנת 1913.‏ אלטרנטיבה אחת הייתה ליד מסלול המרוצים שארלוט מוטור ספידוואי של נאסקאר ואתר אוניברסיטת קרוליינה הצפונית בשארלוט בצפון-מזרח מחוז מקלנברג. אתר נוסף היה בצומת של כביש I-85 ו-כביש US‏ 74 במערב מחוז גסטון. אפשרות פופולרית הייתה למקם את האצטדיון ליד פארק השעשועים "קרווינדס", כאשר קו 50 היארדים (קו מחצית המגרש) יהיה בדיוק על קו הגבול בין קרוליינה הצפונית וקרוליינה הדרומית. האצטדיון נודע במקור בשם אצטדיון קרוליינאס, שם שעדיין נמצא בשימוש לאירועים מסוימים כגון משחקים בינלאומיים מטעם פיפ"א. הוא נפתח בשנת 1996 בשם אצטדיון אריקסון לאחר שחברת הטלקום השוודית אריקסון רכשה את זכויות שיום האצטדיון בהסכם למשך עשר שנים בסכום של 25 מיליון דולר. בשנת 2004, האצטדיון קיבל את שמו הנוכחי לאחר שבנק אוף אמריקה רכש את זכויות השיום למשך 20 שנה. מכיוון שבנק אוף אמריקה רכש את זכויות השיום, אוהדים רבים מכנים כיום את אצטדיון בשמות: "הבנק" ("The Bank")‏, "The BOA"‏, "The B of A" או "הכספת" ("The Vault")‏. אצטדיון בנק אוף אמריקה כולל הרבה תכונות חיצוניות ייחודיות. היבטים של אדריכלות האצטדיון, כמו שלוש הכניסות הראשיות הענקיות, שילוב הצבעים שחור, כחול וכסף. בכניסות ישנן קשתות ענקיות היושבות על עמודי תמיכה, ובכך מתקבלת צורת חצי כדור פוטבול, בעוד כמה דונמים עם עצים רבים וגינון מקיפים את הבניין. הארכיטקטורה והעיצוב של האצטדיון הושוו בין היתר ללוס אנג'לס ממוריאל קוליסיאום ולסולג'ר פילד. כמו כן התקבלו אזכורים לדמיון חיצוני כ"מבצר" במקום אצטדיון. כל אחת מכניסות האצטדיון מוקפות משני צדיהן על ידי שני פסלי פנתר העשויים מארד הגדולים מגדלם הטבעי, משהו ייחודי בכל ה-NFL. ששת הפסלים הללו נקראים כולם "רוח בלתי מנוצחת" ("Indomitable Spirit") והותקנו בשנת 1996.‏ כל אחד מהם מתאר פנתר יושב ונוהר עם עיניים ירוקות. הם הפסלים הגדולים ביותר שהוזמנו אי פעם בארצות הברית. שמותיהם של כל בעלי ה-PSL ("רישיונות מושבים אישיים" - Personal Seat License, מנוי בו האוהד בוחר את המושב הספציפי באצטדיון אותו הוא רוצה לקנות) המקוריים של הקבוצה חרוטים בבסיס כל פסל. מאפיין בולט נוסף שהאצטדיון מכיל הוא שש כיפותיו הקלות. אלה נמצאות על גבי הכניסות הראשיות, שתיים לכל כניסה, ויושבות מעל ל-30 מטרים באוויר. במקור, הן פשוט האירו בצבע הכחול של הפנתרס בכל לילה. ככל שהשנים עברו, האור שנפלט נעשה פחות ופחות מרשים והכיפות החלו להראות את גילן. במהלך השיפוץ בשנת 2014 נבנו הכיפות מחדש עם מערכות LED. כעת ניתן לראותן שוב מקרינות בצבע כחול בדרכים שונות שאינן היו אפשריות עם הטכנולוגיה המקורית שהייתה. בנוסף, שני אנשים ב"היכל הכבוד של הפנתרס", מנהל הקבוצה לשעבר מייק מקורמאק, והליינבקר ועוזר המאמן לשעבר של הפנתרס סם מילס, מכובדים עם פסלי ארד בגודל טבעי בדמותם מחוץ לאצטדיון. לפני השיפוצים בשנת 2014, שמותיהם של כל חברי "היכל הכבוד של הפנתרס" הוצבו במקום בו שוכן כיום לוח הווידאו העליון. לאחר מכן נצבעו שמות אלה מחדש על הקיר האחורי העליון מאחורי שורת המושבים האחרונה, ואז הוחלפו על ידי שלטים בשנת 2019. בנוסף, שלושה עותקים העשויים משיש של ציטוט על האצטדיון מפי מייסד הקבוצה ג'רי ריצ'רדסון הוצבו בסמוך לכניסות האצטדיון בשנת 2014.‏ עקב השיפוצים, ציטוטים אלו הוצגו אחר כך במתחמים התחתונים של הכניסות. בשנת 2016 נוסף פסל של ריצ'רדסון מול השער הצפוני של האצטדיון לרגל יום הולדתו ה-80. הפסל גובהו כמעט 3.96 מטר, שכמובן גדול מהמידה האמיתית של ריצ'רדסון, ומוקף משני צידיו בשני פנתרים. פנתר אחד ניצב על רגליו האחוריות, טפריו חשופים ואילו הפנתר האחר יושב. לכל שלושת הפסלים יש צבע ארד זהה ושני הפנתרים הם בעלי עיניים ירוקות הדומות לפסלי "רוח בלתי מנוצחת" ("Indomitable Spirit") (פסלי הפנתרים האחרים שפזורים ליד שאר כניסות האצטדיון). ביוני 2020 הפסל הוסר, כאשר הקבוצה ציינה שקיימים חששות לבטיחותו ולשלמותו עקב הפגנות שהתרחשו באותה תקופה. בנוסף לארח כל משחק ביתי של הפנתרס מאז 1996, אצטדיון בנק אוף אמריקה אירח שבעה משחקי פלייאוף. לקרוליינה היו יותר מ-150 מכירות מלאות (סלאאוט) רצופות באצטדיון החל מעונת 2002.‏ הפנתרס שיחקו את עונת הבכורה שלהם באצטדיון הזיכרון שבעיר קלמסון שבקרוליינה הדרומית, בזמן שהאצטדיון בשארלוט היה באמצע שלב הבנייה. ב-3 באוגוסט 1996, האצטדיון אירח את משחק הפוטבול המקצועי הראשון שלו כשהפנתרס שיחקו נגד שיקגו ברס במהלך תקופת קדם העונה. הפתיחה הפתיחה הייתה בשעה 19:35. קרוליינה ניצחה 30–12.‏ משחק העונה הסדירה הראשון באצטדיון התקיים ב-1 בספטמבר 1996 נגד יריבתה העתידית של קרוליינה באטלנטה. הפנתרס ניצחו 29–6.‏ בשנת 1996, בדרך למשחק אליפות ה-NFC הראשון שלה, ניצחה קרוליינה את אלופת הסופרבול דאז דאלאס קאובויס במשחק הפלייאוף הראשון אותו אירח האצטדיון. הפנתרס ניצחו שוב את הקאובויס בדרכם לסופרבול XXXVIII ביוסטון בשנת 2004. ההפסד הראשון של קרוליינה במשחק פלייאוף ביתי היה הפסד 33–13 לאריזונה קרדינלס ב-10 בינואר 2009 במסגרת הסיבוב החטיבתי. הפנתרס ספגו את הפסדם הביתי השני בפלייאוף נגד סן פרנסיסקו 49'‏ 23–10 בתאריך 12 בינואר 2014 באותו סיבוב כמו ההפסד הראשון. ב-3 בינואר 2015, הפנתרס ניצחו את משחק הפלייאוף הביתי הראשון שלהם מזה 12 שנים, והביסו את אריזונה קרדינלס 27–16. בדרך להופעתם הרביעית במשחק אליפות ה-NFC, הפנתרס ניצחו את סיאטל סיהוקס 31–24 בסיבוב החטיבתי ב-17 בינואר 2016. הפנתרס ניצחו את אריזונה קרדינלס 49–15 במשחק אליפות ה-NFC, מה שהייתה אליפות ה-NFC השנייה בתולדות המועדון, ב-24 בינואר 2016. מכיוון שמדובר באצטדיון פתוח ללא גג, אצטדיון בנק אוף אמריקה היה נתון למספר אירועים שנגרמו בגלל מזג אוויר קיצוני. במהלך שבוע 3 בעונת 2011 במשחק נגד ג'קסונוויל ג'אגוארס, סופת גשמים אדירה כיסתה את האצטדיון לקראת סוף הרבע השני. הסופה גרמה לעודף מים על היציע העליון להישפך על היציע התחתון ובהמשך למגרש, כשכל המקום דומה למפלים מיניאטוריים. המגרש הוצף במהרה. מצלמות CBS צילמו מספר רב של תמונות, ביניהן של השחקנים, כמה מהאוהדים (רבים היו במתחמים הפנימיים) ואת המעודדות כשכולם מתמודדים עם הטבע. בסך הכל, כ-10 סנטימטרים של גשם ירדו תוך פחות משעה. מאוחר יותר מגזין שארלוט כינה את המשחק כ"קערת המים (2011)".‏ קרוליינה הצליחה לנצח 16–10.‏ בשבוע 16 של עונת 2013, כאשר הפנתרס שיחקו נגד ניו אורלינס סיינטס במשחק שיכול להעניק לפנתרס מקום בפלייאוף, גשם כבד ורוח פגעו באצטדיון במהלך הרבע השלישי. שלא כמו במשחק נגד ג'קסונוויל, שם הרוח לא הייתה גורם משמעותי, האוהדים נשארו במושביהם והגשם נפסק דקות אחר כך. הפנתרס ניצחו בסופו של דבר 17–13. במשחק בליל יום שני בעונת 2015, גשם כבד ירד לאורך כל הלילה והפך את תנאי המגרש לעלובים. עם זאת, האוהדים שוב התמודדו עם איתני הטבע. הפנתרס המשיכו וניצחו את אינדיאנפוליס קולטס 29–26. בימים שקדמו למשחק אליפות ה-NFC בשנת 2015, המגרש והקטעים באצטדיון וסביבו היו מכוסים בשלג ובתערובת של קרח וגשם. עם זאת, צוות האצטדיון של הפנתרס, יחד עם קבלת עזרה נוספת, הצליחו לפנות את המגרש לפני המשחק. מרבית השלג/גשם מסביב ו/או בתוך האצטדיון פונה או נמס לפני שהמשחק התחיל. ב-11 ביולי 2016 סערה קשה פגעה באזור שארלוט. כמה מכות ברק הכו במרכז האצטדיון ופגעו במגרש. איש לא נפצע. בזמן הקמתו באמצע שנות התשעים, האצטדיון היה פרויקט חלוצי בשימוש ב"רישיונות מושבים אישיים" (Personal Seat License, מנוי בו האוהד בוחר את המושב הספציפי באצטדיון אותו הוא רוצה לקנות). זה היה הפרויקט הראשון בקנה מידה גדול בארצות הברית שמומן בעיקר באמצעות כספי ה-PSL, שהיו רעיון חדש בעצמם. כוחם של התחייבויות ה-PSL הרשים את בעלי ה-NFL וסייע לתוצאה ש"הקרוליינות" (כיוני לקרוליינה הצפונית וקרוליינה הדרומית יחד) קיבלו את קבוצת ההרחבה הראשונה של ה-NFL מזה כמעט שני עשורים. סיאטל סיהוקס השתמשו באצטדיון, וגם באחרים, כהשראה כשעיצובו את סנצ'ורילינק פילד. בשנת 2013 מספר האצטדיונים החדשים או המשופצים מאז פתיחת אצטדיון בנק אוף אמריקה עלה ל-25.‏ בעונותיו הראשונות נחשב האצטדיון כ"מקדים את זמנו" מאוד כך שעד 2013–2014, הוא עבר שיפורים קלים בלבד (מלבד תוספת מושבים). השיפורים הבולטים ביותר הגיעו בשנת 2007, כאשר לוחות התוצאות המקוריים, לוחות הווידאו והצגים משנת 1996 הוחלפו בלוחות הווידאו מסוג "Diamond Vision" בגודל 31.5 × 77 אינץ'. בנוסף הותקנו ארבעה לוחות רצועה: שניים משתרעים לאורך המגרש משני צדיו, ושניים בפינות המנוגדות. בשנים שלאחר מכן האצטדיון עדיין לא נחשב מעודכן כמו אצטדיוני NFL אחרים. היו לכך כמה סיבות, ביניהן חוסר בצליל היקפי, לוחות וידאו קטנים יותר בהשוואה לשאר הליגה וקליטה סלולרית לקויה ועוד. במהלך הפגרה שלאחר עונת 2013, הפנתרס שיפצו את חדר ההלבשה הביתי. הוא הכיל כעת 74 תאים לעומת 66 בעבר, שטח הפנים הפך נקי ומודרני יותר, והלוגו החדש של הקבוצה התווסף בכל מקום. הפנתרס הציעו פרויקט שיפוץ של האצטדיון בסך 250 מיליון דולר בתחילת 2013, בהמתנה להצבעה של עיריית שארלוט כדי לסייע בתשלום עבור השיפוץ. תוכנית זו כללה שני סטים של לוחות תוצאות חדשים, מדרגות נעות מרובות, תשתיות ושיפורים לאזורי ההתקהלות ועוד. ההצבעה שבא לאחר מכן על ידי העירייה לא עברה, וגם המאמצים להשיג כסף ממדינת קרוליינה הצפונית נכשלו. עם זאת, באפריל 2013 מועצת עיריית שארלוט הסכימה לעסקה בא תיתן 87.5 מיליון דולר בשביל השיפוצים. עסקה זו שמרה גם על הפנתרס בעיר שארלוט עד לפחות 2019.‏ למרות העלות הנמוכה יותר, השיפוצים יישארו נאמנים לתוכניות המקוריות של הקבוצה. בינואר 2014 החלו הפנתרס בשיפוצים המשמעותיים ביותר בהיסטוריית האצטדיון בן 18 השנים כחלק מתוכנית שיפוץ רב-שנתית. השדרוגים, שהושלמו בתחילת עונת 2014–2015 ‏ב-NFL, כללו שיפורים רבים. ראשית ואולי הבולט מכולם, שני לוחות וידאו HD בגודל 200 × 56 אינץ' (שהם יותר מפי שניים מקודמיהם), ושני לוחות רצועה לאורך 360 מעלות מחברת "דקטרוניקס" (Daktronics) החליפו את לוחות התוצאות/לוחות הרצועה הקודמים. לוחות הרצועה החדשים היו הגבוהים ב-NFL‏, ולוחות הווידאו היו בין העשרה הגדולים ביותר ב-NFL כאשר הותקנו. שנית, דרגנועים הותקנו ליציע העליון והקלו את הגישה לאוהדים. הרחבות אלו לבניין עצמו שמרו על העיצובים החיצוניים המקוריים של האצטדיון. מערכת צליל היקפי חדשה נכללה גם היא, עם רמקולים שהונחו סביב ההיקף הכפול של הקערה (המבנה המעגלי של היציעים) כמו תרנים. בנוסף, נוספו ארבעה אזורים פתוחים (תחת כיפת השמיים) ביציע העליון המכונים "כיכר האוהדים". לבסוף הותקנו כיפות זכוכית משופרות עם נורות LED יחד עם שילוט חיצוני חדש מעל הכניסות הראשיות. לפני תחילת עונת 2015, שיפצו הפנתרס את כל 158 סוויטות היוקרה הקיימות באצטדיון והוסיפו סוויטת מועדון פרטית חדשה, שכונתה "המועדון ה-32" בשל מיקומה בקו 32 היארדים. בהמשך הקבוצה הודיעה על מועדון חדש נוסף, שכונה "מועדון 51" לכבוד השחקן והמאמן לשעבר סם מילס, שיתווסף גם הוא. מתקנים חדשים אלה הקטינו את מספר סוויטות היוקרה של האצטדיון ל-153,‏ אך הגדילו את קיבולת הישיבה הכוללת. הקבוצה הוסיפה גם שני לוחות רצועה קטנים מעל כל פתחי המנהרות (מנהרות הכניסה למגרש בקרנות האצטדיון) הנראים מהיציעים. החלק השלישי של השיפוצים כלל שדרוג מתחם ההתקהלות העליון עם תחנות שתייה בסגנון מזנון, והתקנת נקודות גישה ל-Wi-Fi בכמות כמעט כפולה מהכמות שהייתה לפני כן. שילוט מעודכן המשקף את הלוגואים וסימן המילים הנוכחיים של הקבוצה נוספו למתחם העליון, כמו גם עמדות קניית חטיפים משופרות וברי משקאות חדשים. השינוי הבולט ביותר, כמעט 100 סורקי גוף מלא החליפו את הבדיקות הידניות המסורתיות בכניסות הראשיות, ונבנה משרד אבטחה חדש וכן שיפורים נוספים באבטחה. בנוסף, התקינו מול האצטדיון פסל בן 3.96 מטרים של ג'רי ריצ'רדסון, עם שני פנתרים בגודל טבעי, כמתנה לבעלי הקבוצה דאז ג'רי ריצ'רדסון. הפסל הוסר ביוני 2020 לאור מחאות ג'ורג' פלויד, ומאז מאוחסן במקום שלא נמסר. השיפוץ הרביעי הגדול והאחרון, כלל עדכון מתחם ההתקהלות בקומה התחתונה על ידי הוספת שילוט חדש, שיפוץ עמדות קניית המזון והמשקאות והתקנת טלוויזיות מעודכנות ב"מפלסי המועדון" (club levels, אזורי ישיבה הנחשבים לטובים יותר משאר המושבים אך פחותים ברמתם מהסוויטות). למתחם התווספו כרזות המתארות רגעים משמעותיים לאורך ההיסטוריה של הפנתרס. הקיבולת הוגדלה מעט הודות לשדרוגים ב"מפלס המועדון". בנוסף הותקנו מגרש ומערכת ניקוז חדשים. בשנת 2019 נוסף השלט של חברת "Lowe's" לשער המזרחי של האצטדיון, כמו גם שתי כרזות של הפנתרס. לוחות התוצאות עברו שינוי קל כששלטי הפנתרס בתחתית כל לוח הוחלפו בסמלים שונים של נותני חסות. החברים ב"היכל הכבוד של הפנתרס" זכו גם בלוחיות חדשות עם שמותיהם על הקיר האחורי של היציע העליון. בשנה הבאה, 2020, הקבוצה הודיעה על הסרת כמעט 1,000 מושבים באזור הקצה המערבי. מושבים אלו יוחלפו ב-14 "סוויטות בונקר" בגובה המגרש. הבנייה צפויה להסתיים עד תחילת עונת 2020 בחודש ספטמבר. כאשר זכתה שארלוט בזכיינות ה-30 של ליגת ה-MLS בשנת 2019, הוכרז כי הקבוצה תשחק באצטדיון בנק אוף אמריקה. למרות שלאצטדיון יש גודל מגרש המתאים לקיום משחקי כדורגל, האצטדיון במקור לא נועד להכיל קבוצת כדורגל באופן קבוע. השיפוצים כללו בניית חדרי הלבשה חדשים לקבוצת הכדורגל, בנפרד מחדרי ההלבשה של הפנתרס, עמדות מצלמה ומנהרת כניסת שחקנים במרכז המגרש. השיפוצים הושלמו לקראת עונת הבכורה של הקבוצה ב-MLS בשנת 2022. אצטדיון בנק אוף אמריקה אינו משמש כאצטדיון הבית הראשי של אף קבוצת פוטבול מכללות. עם זאת, החל משנת 1996 האצטדיון אירח משחקי פוטבול מכללות רבים. משחק אליפות ה-ACC, המתקיים בשבת הראשונה של חודש דצמבר, מפגיש בין אלופת "החטיבה החופית" (Coastal Division) נגד אלופת "החטיבה האטלנטית" (Atlantic Division); נערך באצטדיון משנת 2010 עד 2015. בפברואר 2014, ה-ACC הודיעה על הארכת החוזה ל-6 שנים נוספות, כך שהמשחק יתקיים בשארלוט עד שנת 2019,‏ אך המשחק הועבר מהאצטדיון בספטמבר 2016 לאחר שקרוליינה הצפונית העבירה את "חוק פרטיות ובטיחות המתקנים הציבוריים" (HB2).‏ המשחק חזר לאצטדיון לאחר ביטול החוק (HB2) בשנת 2017.‏ דיוק'ס מאיו בול (שנקרא בעבר בשמות "קונטיננטל טייר בול", "מייניקי קאר קייר בול" ו"בלק בול") המתקיים בסוף דצמבר, נערך מדי שנה בשארלוט מאז שנת 2002. המשחק מפגיש בין קבוצות מ"וועידת החוף האטלנטי" (ה-ACC) נגד קבוצות מ"וועידת דרום-מזרח" (ה-SEC) או "ועידת Big Ten". דיוק'ס מאיו קלאסיק (שעד שנת 2019 נקרא בשם "משחק בלק קיקאוף") נערך באצטדיון מאז שנת 2015. המפגש הראשון היה בין נורת' קרוליינה טאר הילס לסאות' קרוליינה גיימקוקס. בשנת 2017, התמודדו במשחק NC סטייט וולפפאק וסאות' קרוליינה גיימקוקס; בשנת 2018 המשחק התקיים בין וסט וירג'יניה מאונטנירס וטנסי וולונטירס. בשנת 2019, נורת' קרוליינה טאר הילס וסאות' קרוליינה גיימקוקס שיחקו זו נגד זו בפעם השנייה. האצטדיון אירח מספר משחקים של איסט קרוליינה פאיירטס: בשנת 1996, ניצחון 50–29 מול NC סטייט וולפפאק, ניצחון 30–23 בשנת 1999 מול וסט וירג'יניה מאונטנירס, הפסד 52–14 בשנת 2004 נגד NC סטייט וולפפאק‏, ניצחון קשה 27–22 בשנת 2008 נגד המדורגת במקום ה-17 וירג'יניה טק הוקיס, והפסד 56–37 בשנת 2011 נגד המדורגת במקום ה-12 סאות' קרוליינה גיימקוקס. באוקטובר 2006 קלמסון טייגרס גברה על טמפל אאולס 63–9 במשחק שאינו משחק חטיבתי באצטדיון. המשחק היה משחק ביתי של טמפל, אך האוניברסיטה העבירה אותו לשארלוט מסיבות כלכליות. שני משחקים בין היריבות נורת' קרוליינה טאר הילס ו-NC סטייט וולפפאק התקיימו באצטדיון בשנים 1998 ו-1999. נורת' קרוליינה טאר הילס ניצחה את שניהם בתוצאות 37–34 ו-10–6 בהתאמה. משחק נוסף בין סאות' קרוליינה גיימקוקס לנורת' קרוליינה טאר הילס צפוי להתקיים באצטדיון בשנת 2023.‏ איסט קרוליינה פאיירטס תשחק נגד אפלצ'יאן סטייט מאונטנירס באצטדיון בשנת 2021, כאשר המאונטנירס יסוווגו כקבוצה הביתית. ב-6 במאי 2020 הוכרז כי תיכון מאיירס פארק משארלוט ישחק נגד תיכון סאות' פוינט מרוק היל שבקרוליינה הדרומית. המשחק אמור להתקיים ב-5 בספטמבר 2020, והוא יהיה משחק פוטבול התיכונים הראשון שיתקיים באצטדיון. עם מגרש הגדול מספיק כדי לעמוד בדרישות הרגולטוריות לכדורגל, אצטדיון בנק אוף אמריקה אירח מספר משחקי כדורגל לאורך השנים. רובם היו משחקים בינלאומיים בין נבחרות כדורגל שונות. גביע האלופות הבינלאומי משלב כמה משחקי ידידות שנתיים בין מועדונים מאירופה באצטדיון, כחלק מחוזה ארוך טווח עם "Relevent Sports Group" (החברה המארגנת את הטורניר). האצטדיון אירח גם את אליפות ה-NCAA בכדורגל גברים בשנים 1999 ו-2000.‏ ליגת ה-MLS העניקה קבוצת הרחבה לעיר שארלוט, שעתידה להתחיל לשחק בשנת 2022 באצטדיון בנק אוף אמריקה, לאחר שיפוצים שיוסיפו חדרי הלבשה נוספים לקבוצת הכדורגל, ומנהרת שחקנים במרכז המגרש. מסע בישור של בילי גרהאם שארך ארבעה ימים נערך באצטדיון בשנת 1996. ערב הסיום של הוועידה הלאומית הדמוקרטית בשנת 2012, בו היה צפוי הנשיא ברק אובמה לשאת את נאום הקבלה שלו למועמדות לנשיאות המפלגה הדמוקרטית, היה אמור להתקיים באצטדיון ב-6 בספטמבר 2012. עם זאת, בגלל סופות רעמים חזויות, האירוע הועבר לספקטרום סנטר. האצטדיון אירח את "Untapped Beer Festival" ב-4 במאי 2019.‏ הוא עמד לארח את הפסטיבל השני ב-16 במאי 2020, אולם הפסטיבל נדחה בגלל מגפת הקורונה. הפסטיבל השנתי "Beer, Bourbon and BBQ Festival" ה-14 התקיים באצטדיון ב-7 במרץ 2020.‏ אף על פי שלא ניתנה מסגרת זמן, בעלי הפנתרס ומועדון הכדורגל שארלוט, דייוויד טפר, הביע עניין בהקמת אצטדיון חדש לקבוצות באזור אפטאון שארלוט (מרכז העיר), כאשר בסופו של דבר אצטדיון בנק אוף אמריקה יהרס. טפר ציין בשנת 2019 כי בעוד שאצטדיון בנק אוף אמריקה שמור ומטופח היטב, הוצאות התחזוקה ההולכות וגוברות לאחר עשורים של שימוש הביאו אותו להתבדח כי יהיה זול יותר להרוס את האצטדיון. למרות שעיצובו המקורי הקדים את זמנו, האצטדיון נחשב כיום למיושן מכיוון שעיצובו חסר מרחבים פנימיים פתוחים (מה שמאפשר לאוהדים לעמוד ולצפות במשחקים מברים ואזורים קבוצתיים אחרים) וגג נע. ובעוד שאצטדיון בנק אוף אמריקה תוכנן אך ורק לפוטבול אמריקאי תחת הבעלים דאז ג'רי ריצ'רדסון, טפר העדיף שמחליפו יהיה אצטדיון רב תכליתי עם גג נע על מנת להכיל גם את קבוצת הכדורגל ב-MLS שבבעלותו, קונצרטים, כנסים גדולים פיינל פור כדורסל המכללות (NCAA).‏ התוכניות כוללות גם יצירת מחוז בידור בין האצטדיון העתידי ל"תחנת גייטאוואיי" (Gateway Station) העתידית, תחנת מעבר בין כמה אמצעי תחבורה ציבוריים בעלות של 800 מיליון דולר שנמצאת כעת בבנייה. אתר האינטרנט הרשמי של אצטדיון בנק אוף אמריקה (באנגלית) מדיה וקבצים בנושא אצטדיון בנק אוף אמריקה בוויקישיתוף אצטדיון בנק אוף אמריקה, ברשת החברתית פייסבוק אצטדיון בנק אוף אמריקה, ברשת החברתית אקס (טוויטר) אצטדיון בנק אוף אמריקה, ברשת החברתית אינסטגרם Friedlander, Andy (25 באפריל 1994). "It's up, it's good; Panthers win toss". Spartanburg Herald-Journal. נבדק ב-23 בספטמבר 2011. {{cite news}}: (עזרה) "2017 Carolina Panthers Media Guide" (PDF). Carolina Panthers. p. 506. נבדק ב-8 ביוני 2018. {{cite web}}: (עזרה) "Stadium Facts". Carolina Panthers. נבדק ב-4 בדצמבר 2015. {{cite web}}: (עזרה) "2014 Carolina Panthers Media Guide" (PDF). Carolina Panthers. p. 432. נבדק ב-24 באוגוסט 2014. {{cite web}}: (עזרה) Zeise, Paul (22 בדצמבר 2009). "Meineke Bowl Notebook: Wannstedt – Bowl games are 'healthy'". Pittsburgh Post-Gazette. נבדק ב-23 באוקטובר 2011. {{cite news}}: (עזרה) "Panther Fixes on Keeping Home Fresh". The Charlotte Observer. 5 באוגוסט 2007. נבדק ב-23 באוקטובר 2011. {{cite news}}: (עזרה) "Clemson, Temple Agree to Charlotte Site". The Post and Courier. 5 באפריל 2006. נבדק ב-23 באוקטובר 2011. {{cite news}}: (עזרה) Spanberg, Erik (16 בינואר 2004). "Panthers sign BofA for stadium naming rights". נבדק ב-23 באוקטובר 2011. {{cite news}}: (עזרה) "Stadium Credit Cards Offered to Panthers Fans". Spartanburg Herald-Journal. 28 ביוני 1996. נבדק ב-23 באוקטובר 2011. {{cite news}}: (עזרה) Newton, David (17 בדצמבר 2019). "Charlotte gets MLS' 30th franchise for record $325 million". ESPN. נבדק ב-17 בדצמבר 2019. {{cite news}}: (עזרה) Observer, Joseph Person Charlotte. "Five things to know about Panthers' stadium renovations". Winston-Salem Journal. "ACC championship game to remain in Charlotte for 2 more years". WashingtonPost.com. 2 בדצמבר 2011. נבדק ב-4 בדצמבר 2011. {{cite news}}: (עזרה) "ACC to relocate 2016 football championship from North Carolina due to HB2 law". CBSSports.com. "Archived copy". אורכב מ-המקור ב-29 באפריל 2017. נבדק ב-29 באפריל 2017. {{cite web}}: (עזרה); (עזרה) "Cowboys vs. Panthers - Game Summary - September 9, 2018 - ESPN". ESPN.com. Funk, Tim (5 באוקטובר 2018). "Carolina Panthers stadium sits on top of Charlotte's first documented lynching site". The Charlotte observer. נבדק ב-20 באוקטובר 2018. {{cite news}}: (עזרה) Hardin, Ed (27 ביוני 1996). "Panthers' New Home Gets Name That Doesn't Quite Ring". Greensboro News Record. pp. C1. {{cite news}}: (עזרה) "About Questia | Questia, Your Online Research Library". questia.com. Beaty, Artie. "BB&T Ballpark in Uptown Charlotte - Charlotte Knights". Charlotte.about.com. נבדק ב-2019-10-14. "Services". thesportsroadtrip.com. "Archived copy". אורכב מ-המקור ב-22 בפברואר 2016. נבדק ב-25 בפברואר 2016. {{cite web}}: (עזרה); (עזרה) "Chronology". Team History. Carolina Panthers. אורכב מ-המקור ב-27 בספטמבר 2015. נבדק ב-19 בינואר 2013. {{cite web}}: (עזרה) "Best Public Art in Uptown Charlotte". CBS Charlotte. 1 באוקטובר 2012. אורכב מ-המקור ב-28 באוגוסט 2013. נבדק ב-28 באוגוסט 2013. {{cite web}}: (עזרה) "Archived copy". אורכב מ-המקור ב-5 במרץ 2016. נבדק ב-23 בפברואר 2016. {{cite web}}: (עזרה); (עזרה) "Hall of Honor". Carolina Panthers. אורכב מ-המקור ב-19 ביולי 2012. נבדק ב-19 בינואר 2013. {{cite web}}: (עזרה) "Archived copy". אורכב מ-המקור ב-1 ביולי 2015. נבדק ב-7 בפברואר 2016. {{cite web}}: (עזרה); (עזרה) ET, 2016 at 3:44p (18 ביולי 2016). "Carolina Panthers unveil incredible statue for founder Jerry Richardson". FOX Sports. {{cite web}}: (עזרה) "Carolina Panthers remove Jerry Richardson statue from Bank of America Stadium". www.wbtv.com. 10 ביוני 2020. נבדק ב-28 ביולי 2020. {{cite web}}: (עזרה) Nanni, Ryan (18 בספטמבר 2014). "Jags and Panthers, 20 years later". SBNation.com. {{cite web}}: (עזרה) "Panthers' first game at Ericsson Stadium". 2 באוגוסט 2014. {{cite web}}: (עזרה) "Carolina Panthers Chronology". אורכב מ-המקור ב-27 בספטמבר 2015. נבדק ב-19 ביולי 2016. {{cite web}}: (עזרה) "NFL: 4 Epically Awful Bad Weather Football Games". The Weather Channel. "Panthers/Jaguars '11 Water Bowl: An Oral History". www.charlottemagazine.com. 10 בספטמבר 2015. נבדק ב-28 ביולי 2020. {{cite web}}: (עזרה) "Jaguars vs. Panthers - Box Score - September 25, 2011 - ESPN". ESPN.com. "WATCH: Mother Nature unleashes eye-popping lightning on Panthers stadium". CBSSports.com. "Sports | Ericsson Stadium sets tone for fields of the future | Seattle Times Newspaper". community.seattletimes.nwsource.com. "Carolina Panthers to start stadium renovations after 2013 season". NFL.com. "Archived copy". אורכב מ-המקור ב-6 בפברואר 2016. נבדק ב-2 בפברואר 2016. {{cite web}}: (עזרה); (עזרה) "Archived copy". אורכב מ-המקור ב-12 בדצמבר 2015. נבדק ב-5 בנובמבר 2015. {{cite web}}: (עזרה); (עזרה) "Charlotte City Council OKs Panthers stadium upgrades". NFL.com. "Archived copy". אורכב מ-המקור ב-21 בספטמבר 2015. נבדק ב-26 באוגוסט 2015. {{cite web}}: (עזרה); (עזרה) "NFL Installations :: Daktronics". daktronics.com. "Carolina Panthers thinking big with upcoming stadium improvements (PHOTOS)". Charlotte Business Journal. "Carolina Panthers adding another private club". bizjournals.com. 2015. נבדק ב-2019-10-14. "What changes fans can expect at Bank of America Stadium this season". charlotteobserver.com. 19 ביולי 2016. נבדק ב-19 ביולי 2016. {{cite web}}: (עזרה) "Why the Panthers are removing the statue of former owner Jerry Richardson from their stadium". For The Win (באנגלית). 10 ביוני 2020. נבדק ב-30 ביולי 2020. {{cite web}}: (עזרה) "Archived copy". אורכב מ-המקור ב-11 בפברואר 2017. נבדק ב-9 בפברואר 2017. {{cite web}}: (עזרה); (עזרה) "Stadium upgrades". bizjournals.com. 3 באוגוסט 2017. נבדק ב-2019-10-14. {{cite web}}: (עזרה) https://www.charlotteobserver.com/news/business/biz-columns-blogs/whats-in-store/article234087602.html Boraks, David (24 בינואר 2020). "Bank Of America Stadium Renovations 'To Keep Stadium Viable' Underway". www.wfae.org. נבדק ב-28 ביולי 2020. {{cite web}}: (עזרה) Morris, Kendall (21 בינואר 2020). "Changes underway to get the Queen City ready for a new MLS team". www.wcnc.com. נבדק ב-28 ביולי 2020. {{cite web}}: (עזרה) "Archived copy". אורכב מ-המקור ב-5 במרץ 2016. נבדק ב-18 בפברואר 2016. {{cite web}}: (עזרה); (עזרה) "'Historically bad:' ACC pulls championships from NC". WRAL-TV. 14 בספטמבר 2016. {{cite news}}: (עזרה) "ACC football championship back in Charlotte for 2017". WCNC. "North Carolina vs. South Carolina - Game Summary - September 3, 2015 - ESPN". ESPN.com. "Archived copy". אורכב מ-המקור ב-17 בנובמבר 2015. נבדק ב-16 בנובמבר 2015. {{cite web}}: (עזרה); (עזרה) "East Carolina Announces Football Schedules Through 2013". East Carolina University. 23 ביוני 2005. אורכב מ-המקור ב-2008-01-05. נבדק ב-25 בדצמבר 2007. {{cite web}}: (עזרה) 2006 East Carolina Football Media Guide. East Carolina Athletic Department. 2006. pp. 178–179. "No. 12 Clemson hands Temple 19th straight loss". espn.com. 14 אוק' 2006. נבדק ב-3 באוגוסט 2019. {{cite web}}: (עזרה) "UNC-NCSU rivalry has delivered plenty of classics". WRALSportsFan.com. 30 באוקטובר 2013. {{cite web}}: (עזרה) "Gamecocks, Tar Heels schedule two more games". TheBigSpur. "East Carolina and Appalachian State to face off at BofA Stadium". WBTV. https://www.charlotteobserver.com/sports/high-school/article242544681.html Peralta, Katherine; Marks, Brendan (9 ביולי 2019). "Soccer promoter announces long-term deal to bring more pro games to Panthers stadium". The Charlotte Observer. נבדק ב-17 בדצמבר 2019. {{cite news}}: (עזרה) "Men's Soccer — CHAMPIONSHIP HISTORY". www.ncaa.com. נבדק ב-28 ביולי 2020. {{cite web}}: (עזרה) "Mexican National Team game in Bank of America Stadium cancelled". www.panthers.com. 12 במרץ 2020. נבדק ב-28 ביולי 2020. {{cite web}}: (עזרה) "Media guide" (PDF). prod.static.panthers.clubs.nfl.com. נבדק ב-2019-10-14. "Bank of America Stadium to host Garth Brooks concert in 2020". www.panthers.com. 26 בנובמבר 2019. נבדק ב-28 ביולי 2020. {{cite web}}: (עזרה) עותק בארכיון (ארכיון) "Garth Brooks postponing Bank of America Stadium concert to October 10". www.panthers.com. 21 במאי 2020. נבדק ב-28 ביולי 2020. {{cite web}}: (עזרה) https://www.charlotteobserver.com/news/local/article240033968.html עותק בארכיון (ארכיון) "Billy Joel to perform at Bank of America Stadium". www.wcnc.com. 24 בספטמבר 2019. נבדק ב-28 ביולי 2020. {{cite web}}: (עזרה) "Billy Joel concert rescheduled to 2021". www.panthers.com. 19 במרץ 2020. נבדק ב-28 ביולי 2020. {{cite web}}: (עזרה) Gerstein, Josh; Tau, Byron (5 בספטמבר 2012). "Obama's stadium stumble". Politico. נבדק ב-17 בדצמבר 2019. {{cite news}}: (עזרה) "Bank of America Stadium to host inaugural Untappd Beer Festival". panthers.com. "Untappd announces second annual beer festival at Bank of America Stadium". panthers.com. 27 בינואר 2020. {{cite web}}: (עזרה) "Untappd Beer Festival postponed". panthers.com. 31 במרץ 2020. {{cite web}}: (עזרה) "Beer, Bourbon and BBQ Festival coming to Bank of America Stadium in March". panthers.com. 17 בינואר 2020. {{cite web}}: (עזרה) Spanberg, Erik (18 בנובמבר 2019). "Panthers owner David Tepper on MLS expansion, new NFL stadium". www.bizjournals.com. נבדק ב-28 ביולי 2020. {{cite web}}: (עזרה) https://www.charlotteobserver.com/sports/article233343242.html Berky, Rad (19 בדצמבר 2019). "Charlotte plans new entertainment district following MLS franchise announcement". www.wcnc.com. נבדק ב-28 ביולי 2020. {{cite web}}: (עזרה)